**Tájékoztató**

A Tiszanánai Közös Önkormányzati Hivatal Jegyzője tájékoztatom a lakosságot, hogy a szociális ellátásokról szóló 23/2011.(IX.08.) önkormányzati rendelet 18. §-a az alábbiak szerint rendelkezik:

**A rendszeres szociális segély, a lakásfenntartási támogatás és a foglalkoztatást helyettesítő támogatás jogosultsági feltétele, hogy a kérelem benyújtója, illetve az ellátás jogosultja köteles gondoskodni az életvitelszerűen lakott lakás vagy ház, az udvar és a kert rendszeres takarításáról, gyomtalanításáról**.

**Ugyancsak köteles az ingatlan előtti 3 m széles területsáv, a közterület tisztán tartásáról is.**

Fenti kötelezettség teljesítését 2014. április 1. napjától rendszeresen ellenőrzi a hivatal és a környezet állapotáról fényképfelvételeket készít.

Amennyiben a kérelmező fent megjelölt kötelezettségének nem tesz eleget, mindaddig nem jogosult a támogatás igénybevételére, illetőleg a már megállapított támogatás megszüntetésre kerül mindaddig, amíg a lakókörnyezete illetve a közterület tisztántartása meg nem történik.

Tiszanána, 2014. március 14.

 Dr. Joó István

 jegyző